Šautuvas
Šautuvas – rankinis šaunamasis ginklas ilgu vamzdžiu. Vamzdis gali būti tiek graižtvinis, tiek begraižtvis. Šis lietuviškas terminas neturi rusiško ar angliško atitikmens: liet. šautuvas = angl. rifle 'graižtvinis šautuvas' + angl. shotgun 'lygiavamzdis šautuvas' liet. šautuvas = rus. винтовка 'graižtvinis šautuvas '+ rus. ружьё 'lygiavamzdis šautuvas'. Tiesa, rusų kalboje ружьё seniau (XIX a.) reiškė bet kokius šautuvus, bet dabar – tik lygiavamzdžius. Tik противотанковое ружьё – prieštankinis šautuvas yra graižtvinis ginklas. Šautuvas turi spyną, nuleidžiamąjį įtaisą, šovinių dėtuvę, apsodą (džn. buožė). Tiksliam šaudymui būna pritvirtinamas optinis taikiklis. Šautuvai skirstomi į: karinius medžioklinius sportinius Šautuvai būna neautomatiniai, pusiau automatiniai, automatiniai. Šautuvų vamzdžiai būna graižtviniai arba negraižtviniai (lygiavamzdžiai). Šautuvas su patrumpintu vamzdžiu vadinamas karabinu.